אריאל (סדרת טלוויזיה)

אריאל (באנגלית: Disney Junior's Ariel) היא סדרת טלוויזיה אמריקאית בהנפשה ממוחשבת, מסוגת פנטזיה והרפתקאות לגיל הרך, אשר משמשת כדמיון מחדש לזיכיון "בת הים הקטנה" שבבעלות חברת וולט דיסני. הסדרה צפויה להתחיל את שידורה בשנת 2024 בערוץ דיסני ג'וניור.

תקציר העלילה 
הסדרה מתרחשת באטלנטיקה, ממלכה תת-ימית בה מתגוררת בת הים אריאל. בכל פרק אריאל יוצאת להרפתקאות מלאות כיף ואקשן יחד עם חבריה, כשהיא מונעת מסקרנות לגבי העולם הסובב אותה. בהרפתקאות היא מוצאת אוצרות אדמה שהיא אוספת ושומרת, ולפעמים הם עוזרים לה לפתרון בעיות.

דמויות 
 אריאל – בת ים שהזנב שלה מחליף צבעים בהתאם לרגשותיה. אוהבת לצאת להרפתקאות מלאות כיף ואקשן יחד עם חבריה הטובים.
 פלאונדר
 סבסטיאן
 המלך טריטון
 אורסולה
 לוסיה – אחת מחברותיה של אריאל.
 פרני – אחד מחבריה של אריאל.

מדבבים

הפקה 
ב-13 ביוני 2023 הוכרז על הסדרה בפסטיבל סרטי האנימציה הבין-לאומי אנסי, כאשר פורסם שהיא תחל את שידוריה בשנת 2024 בערוץ דיסני ג'וניור. עוד נאמר שהיא תהיה מיועדת לגיל הרך ותשמש כדמיון מחדש לזיכיון "בת הים הקטנה" שבבעלות חברת וולט דיסני, כאשר זו הסדרה השנייה שלו לאחר סדרה בעלת אותו שם. במהלך ההכרזה נודע שעלילת הסדרה תעקוב אחר אריאל בילדותה, כשלצידה יופיעו דמויות חדשות לצד דמויות מוכרות מהזיכיון, כאשר חלקן עוצבו מחדש. בתמונה שפורסמה במהלך ההכרזה נראתה אריאל בעיצוב אפרו אמריקאי, כשלצידה נמצא פלאונדר הדג שבעל עיצובו המקורי.

עוד באותה הכרזה נודע שחברת ההפקה של הסדרה היא Disney Television Animation, כשהנפשתה הממוחשבת מונפשת ב-Wild Canary Animation. המפיקה בפועל של הסדרה היא ליני סאות'רלנד ומפיקה הוא עזרא אדמונד. קוני טומיטה היא הבמאית המפקחת וכריסטין גרלנד היא המנהלת האומנותית. עורכי הסיפור הם נורמה פ. ספולוודה וקית' ווגנר, כשדוקטור פטרישיה סונדרס משמשת כיועצת התרבותית. שון סקיטה, יו"ר מחלקת האנסמבל של מכללת ברקלי למוזיקה, הוא יועץ המוזיקה של הסדרה.

במהלך אירוע המכונה "Disney Junior & Friends Playdate" שהתרחש באוגוסט 2023 בפארק ההרפתקה הקליפורנית של דיסני, הוכרז שהמדבבים המקוריים של הסדרה יהיו מיקל-מישל האריס בתור אריאל, טיי דיגס בתור המלך טריטון, אמבר ריילי בתור אורסולה וגרייסן ניוטון בתור פלאונדר. עוד נודע שידבבו בהתאמה אליזבת קארו וקרוז פלטו את לוסיה ופרני, דמויות חדשות בזיכיון שישמשו כחבריה של אריאל. במהלך האירוע פורסמה גם תמונה של המלך טריטון ואורסולה כפי שיראו בסדרה.

ראו גם 
 בת הים הקטנה (סדרת טלוויזיה של דיסני)

קישורים חיצוניים

הערות שוליים 

בת הים הקטנה של דיסני
סדרות טלוויזיה על בנות ים
סדרות הנפשה ממוחשבת
סדרות פנטזיה אמריקאיות
סדרות טלוויזיה לילדים
דיסני ג'וניור: סדרות
סדרות טלוויזיה אמריקאיות שעלו לשידור בשנות ה-2020